ועדת הכספים, כנסת 20, פרוטוקול מספר 1210, 2019-01-01 10:13

משה גפני: אני מתכבד לפתוח את ישיבת ועדת הכספים.

משה גפני: אנחנו הקדמנו את הנושא של ה-CRS.

משה גפני: תקנות מס הכנסה (יישום תקן אחיד לדיווח ולבדיקת נאותות של מידע על חשבונות פיננסים - CRS), התשע"ז- 2017.

משה גפני: לפני כמה שבועות סיימנו את הדיון ב-CRS ורציתי להצביע.

משה גפני: חבר הכנסת מיקי לוי, אתה ביקשת לקדם את הנושא של ה-CRS ואנחנו כמובן נעתרנו לבקשתך.

משה גפני: היה ויכוח לגבי הגמ"חים, כמה זמן ייתנו להם והצעת גם פשרה.

מיקי לוי: הפעם אני יכול לומר שהייתי בגמח"ים ב-99 אחוזים יותר מחברי הכנסת מתוך דאגה לנושא.

משה גפני: נכון, ואני רוצה לשבח אותך בעניין הזה.

משה גפני: השתתפת בכל הדיונים בנושא הגמ"חים.

משה גפני: היה גם לגבי הנושא של העובדים שיהיו שם ולאחר שאישרנו אתמול את חוק הגמ"חים אתה ביקשת, ואני גם רציתי, להביא אתה-CRS.

משה גפני: אני שומע עכשיו שיש בעיות גם במשרד האוצר ונראה מה אנחנו עושים עם זה.

משה גפני: עכשיו אנחנו בדרך לסיים את העניין של ה-CRS.

משה גפני: אנחנו יכולים להצביע או שיש בעיות?

שגית אפיק: לא.

שגית אפיק: יש שני תיקונים קטנים שאנחנו מכניסים.

שגית אפיק: לא הקראנו את התוספת השנייה והתוספת השלישית אבל הן מאוד קצרות.

איתן ברושי: התכוונת להטבות המס?

משה גפני: עם האוצר יש בעיות בהטבות המס.

משה גפני: הם אומרים שזה תקציבי.

משה גפני: אני חשבתי שעל ה-CRS רק מצביעים אבל שגית אומרת שצריך לקרוא את התוספת הראשונה והשנייה.

שגית אפיק: תעירו ואנחנו נתייחס ונאמר למה אנחנו יודעים להסכים ולמה אנחנו לא יודעים.

לוני בכר: איגוד הבנקים.

לוני בכר: שתי הערות טכניות.

לוני בכר: סעיף 9(א) – תיעוד עצמי לגבי יחיד לא יכלול פרטים על אזרחותו של היחיד – עמוד 21 אבל נדמה לי שהנוסח התחלף.

לוני בכר: סעיף 9(א).

לוני בכר: זה כמובן מוסכם על כולם אבל הבהרנו ליועצים המשפטיים של הוועדה שהטופס האחיד שנועד להקל על האזרחים שבאים למלא טופס, גם לפטקא וגם ל-CRS, בהקשר של פטקא, כולל כמובן אזרחות אמריקאית כי שם זה שונה כפי שהועלה בוועדה כמה פעמים.

לוני בכר: לכן רצינו להבהיר שצריך עוד פרטים על אזרחותו של היחיד במדינה זרה.

לוני בכר: זאת אומרת, הכוונה להוציא את ישראל וכמובן ארצות הברית.

שגית אפיק: בסדר.

שגית אפיק: תגיד איך אתה משלב את זה.

אייל לב ארי: בסיפה: "תיעוד עצמי לגבי יחיד לא יכלול פרטים על אזרחותו של היחיד במדינה הזרה".

שגית אפיק: יתווספו המילים "במדינה זרה".

לוני בכר: כן.

לוני בכר: הדבר השני בהקשר של הקרן, מי שבא לפתוח חשבון, בעמוד לאחר מכן, סעיף 9(ב)(2) שמתחיל במילים "תיעוד עצמי לגבי ישות".

לוני בכר: שם דובר על חשבונות לצורך העניין של התאגידים שמוחזקים בנאמנות ואז רצינו להקל ולאפשר לא רק מי שמורשה לחתום בחשבון על הטופס אלא גם מי שמורשה בתאגיד יכול לחתום.

לוני בכר: לכן אנחנו רצינו לומר, ואני מקריא מהתחלה: "תיעוד עצמי לגבי ישות כאמור בפסקה (1) יימסר בהצהרת מורשה החתימה בחשבון של הישות שנחתמה בידו או שאושרה בידו בדרך אחרת – וכאן באה ההצעה שלנו – או בחתימת המורשה לחתום בשם הישות", ואז זה ממשיך "הכוללת את תאריך החתימה או האישור, תיעוד עצמי לגבי... של בנק, כאמור פסקה (1)(ב)(8) יימסר בהצהרת בעל השליטה ומורשה חתימה בחשבון", וכאן אנחנו מציעים להוסיף "או בישות".

לוני בכר: כך אנחנו מאפשרים למעשה גם למורשה חתימה בתאגיד וגם למורשה החתימה בחשבון לחתום על הטפסים.

לוני בכר: תודה.

שגית אפיק: בסדר.

שגית אפיק: גם את התיקון הזה מאשרים.

שגית אפיק: פרידה, היה לכם עוד משהו?

פרידה ישראלי: כן.

פרידה ישראלי: בסעיף 10, הוראות כלליות.

טמיר כהן: עמוד 24.

פרידה ישראלי: היו שתי פסקאות, (י) ו-(יא), שקשורות לגמ"חים ומהנוסח הן נמחקו.

פרידה ישראלי: לגבי (י) אכן צריך למחוק כי נמצא פתרון בחוק הגמ"חים עם תקופת המעבר וכולי.

פרידה ישראלי: לגבי (יא), זאת פסקה שלא קשורה להקלה.

פרידה ישראלי: היא אומרת שלצורך ביצוע תקנות אלה, מוסד פיננסי ישראלי מדווח יכיר בישות כמוסד ציבורי אם הציגה בפניו תעודת התאגדות ואישור של רואה חשבון על הגשת דוח שנתי לרשות המסים לפי 9(2)(ב) לפקודה.

פרידה ישראלי: זה נועד למנוע מצב, גם בפטקא עשינו את ההקלה, שמי שרוצה מעמד של מוסד ציבורי, אמרנו שאנחנו רוצים את הגופים המאוגדים כחלץ או עמותה, כך הגדרנו, ואחד שמגיש דוחות למס הכנסה.

שגית אפיק: כשהחרגנו את הגמ"חים מהפטקא באותה הוראה של שנתיים שפגה באוגוסט 2018.

פרידה ישראלי: הם נדרשו להגיש דוחות.

שגית אפיק: הם עדיין נדרשו להגיש דוחות.

פרידה ישראלי: כן.

פרידה ישראלי: בוודאי.

שגית אפיק: זאת אומרת, ההוראה הזאת המשיכה לחול עליהם למרות שהחרגנו אותם.

שגית אפיק: זאת אומרת שעכשיו את אומרת שכיוון שהם יוסדרו בחוק הגמ"חים שיעבור היום בקריאה שנייה ושלישית, אז לא צריך להכניס את (י) אבל את (יא) צריך להשאיר.

פרידה ישראלי: כן.

שגית אפיק: בסדר.

שגית אפיק: מקבלים את זה.

פרידה ישראלי: דבר נוסף שהוא לא קריטי, אבל כל ההגדרות שלנו שקשורות לעולם הגמ"חים בסעיף ההגדרות.

שגית אפיק: נפנה לחוק.

שגית אפיק: בוודאי.

שגית אפיק: זה יופנה לחוק.

שגית אפיק: בסדר.

שגית אפיק: תקריאו רק את התוספת השנייה והשלישית שלא הקראנו.

אפרת לב ארי: לנו יש תיקון נוסף.

אפרת לב ארי: אני מהלשכה המשפטית של רשות האוכלוסין וההגירה.

אפרת לב ארי: אני רוצה לתקן נוסח ולא מהות.

משה גפני: אם זה תיקון נוסח, אפשר לעשות את זה עם הלשכה המשפטית.

אפרת לב ארי: העברנו את זה.

אפרת לב ארי: אני רק רוצה לוודא שקיבלתם ושזה מאושר.

אפרת לב ארי: העברנו את זה הבוקר.

שגית אפיק: כן.

שגית אפיק: זה מקובל.

שגית אפיק: זו הערה ניסוחית.

שגית אפיק: אנחנו נכניס אותה.

שגית אפיק: תקריאו את התוספת השנייה והשלישית שלא הקראנו.

שגית אפיק: עמוד אחרון, עמוד 45.

שגית אפיק: את התוספת הראשונה לא צריך להקריא כיוון שזה ההסכם אבל צריך להקריא את התוספת השנייה והשלישית.

טליה דולן גדיש: תוספת שנייה תקנה 2 רישום מוסד פיננסי ישראלי

טליה דולן גדיש: מוסד פיננסי ישראלי מדווח יציין מספר תיק מס הכנסה.

טליה דולן גדיש: לא קיים מספר כאמור, יגיש המוסד הפיננסי טופס 4436 לצורך קבלת מספר מזהה לדיווח על תקנות אלה.

טליה דולן גדיש: תוספת שלישית תקנה 6(ה) אופן דיווח על תקנות

טליה דולן גדיש: הדוח יוגש בטופס מקוון באמצעות מערכת ממוחשבת כפי שנכתב באתר רשות המסים בישראל שכתובתו.

משה גפני: יש עוד הערות?

שגית אפיק: לא.

שגית אפיק: לגבי ה-83 ימים סיכמנו?

אייל לב ארי: סוכם על 83 ימים.

אייל לב ארי: למען הסר ספק.

אייל לב ארי: בדיון הקודם דובר על המועד בקשר להצגה.

אייל לב ארי: בדיון הקודם דובר על 90 ימים ובסוף סוכם על 83 ימים.

שגית אפיק: אתה יכול להצביע.

משה גפני: אני מצביע גם על התיקונים שנאמרו עכשיו ושהוקראו.

משה גפני: מי בעד אישור תקנות מס הכנסה (יישום תקן אחיד לדיווח ולבדיקת נאותות של מידע על חשבונות פיננסים - CRS), התשע"ט-2019?

משה גפני: מי נגד?

משה גפני: מי נמנע?

משה גפני: בעד – רוב נגד - מיעוט

משה גפני: התקנות אושרו.

משה גפני: אני מברך אתכם על התקנות שאושרו ואני מגיש רביזיה.

איתן ברושי: איפה הטבות המס?

משה גפני: העברנו את חוק הגמ"חים עם הרבה אומץ ועם הרבה רצון.

משה גפני: פתאום בא משרד האוצר והוא אומר שזה תקציבי כי הוספנו שם גם את הנושא של הטבות המס כדי להאריך את המועד שלפי דעתנו בכלל לא היה צריך את זה.

משה גפני: הודיעו שזה תקציבי.

משה גפני: אם לא יהיו 50 חברי כנסת, החוק שלא יעבור.

משה גפני: אם הוא לא יעבור, לא יעבור גם ה-CRS.

משה גפני: עם כל הכבוד פקידים לא יכולים להגיד שהכול נעשה בהסכמה?

שגית אפיק: נמצאים כאן גם אלישבע וגם ערן.

שגית אפיק: אני רוצה לחזור על דברים שאני אמרתי אתמול ותעבירו את זה הלאה.

שגית אפיק: אני אוציא היום מכתב ליועץ המשפטי של משרד האוצר.

שגית אפיק: אלמלא הוועדה קבעה אתמול את התוספת של חצי שנה להוראות השעה, הייתה חלה הוראת סעיף 38 לחוק יסוד: הכנסת שהייתה מאריכה בשבעה חודשים ולא בחצי שנה.

שגית אפיק: כלומר, לא רק שאין עלות תקציבית להסתייגות שהתקבלה אתמול בוועדה אלא שיש אפילו חסכון תקציבי.

שגית אפיק: אגב, בחרנו בחצי שנה ולא לתת לכם שבעה חודשים כיוון שאנחנו מכירים את רשות המסים ואנחנו יודעים שקשה לכם להתמודד עם חודש אחד של תשלום הטבות מס, ורצינו לגלות אחריות ועשינו את זה בצורה הזאת כדי שהוראות השעה יוארכו עד למועד שבו תהיה כבר ממשלה חדשה ואפשר יהיה להתבונן על מפת הטבות המס ולקבל החלטה מחודשת.

שגית אפיק: ברגע שאגף התקציבים טען שמדובר בהסתייגות תקציבית, זה הופך את חוק הגמ"חים לתקציבי כולו.

שגית אפיק: כתוצאה מזה, כפי שאמר היושב ראש, אנחנו לא יודעים היכן אנחנו נעמוד.

שגית אפיק: אני לא חושבת שיש בסיס משפטי.

שגית אפיק: אני גם אמרתי את זה אתמול בישיבה.

שגית אפיק: אני לא יודעת, אלישבע, אם אתם הקשבתם.

שגית אפיק: אני אמרתי את הדברים האלה אתמול בישיבה.

שגית אפיק: אני חושבת שאין שום בסיס לטענה של תקציביות בסיטואציה הזאת.

שגית אפיק: יש אפילו חסכון תקציבי שהייתם צריכים לברך עליו.

משה גפני: זה הופך את השיח בין הכספים לבין משרד האוצר לבלתי אפשרי.

משה גפני: גמרנו הכול, סידרנו הכול, התפשרנו על הדברים, הכול נמצא על סדר היום.

משה גפני: נגמר.

מיקי לוי: אתם רוצים שכל החיים ייעצרו?

מיקי לוי: אני אומר לכם את זה מתוך הנשמה.

מיקי לוי: כולה חצי שנה.

איתן ברושי: אדוני היושב ראש, חברים, פרידה, תקשיבו גם לנו.

איתן ברושי: אנחנו שומעים כל מילה שלכם וגם חלק מהעמדות מקבלים.

איתן ברושי: אני רוצה קודם כל לחזק את היושב ראש.

איתן ברושי: שנית, לומר ליושב ראש ולבקש ממי שעוסק בסדר היום של המליאה שסדר הסעיפים יהיה כזה ושלא יהפכו את הסדר.

איתן ברושי: זאת אומרת, אם אנחנו לא מקבלים את התשובה, אין לאוצר את התשובות.

משה גפני: אנחנו עובדים על זה.

איתן ברושי: אני רוצה לומר לעובדי המדינה.

איתן ברושי: מדובר כאן באזורי עדיפות לאומית.

איתן ברושי: מדובר כאן באזורים שבחלקם דומים לעוטף עזה, שיש להם חקיקה נפרדת.

איתן ברושי: מדובר כאן על צמודי גדר וגבול.

דוד ביטן: עושים גיוס בקואליציה.

איתן ברושי: בוא נאמר שזה יעבור, אבל עצם החוצפה להתנגד לדבר כזה שהוא המשך לחצי שנה, היא מעידה יותר מכל על נתק הולך וגדל בין הפקידות הבכירה לבין אזרחי המדינה שחלקם נמצאים גם היום במקומות מאוד רגישים.

איתן ברושי: החוצפה הזאת, לבוא ולעצור את זה, שבסוף 2018 משתנים נתונים, לא המיקום שלהם באזורי עדיפות, לא המיקום שלהם על הגבול, לא הסיכון שלהם – השתנו נתונים שאני לא רוצה להתייחס אליהם כרגע, חלקם לא רלוונטיים, אז את זה תופסים כטרמפ?

איתן ברושי: אני מבקש להעביר את המסר הזה גם לשר האוצר.

משה גפני: שר האוצר הסכים.

משה גפני: תודה רבה.

משה גפני: אנחנו עוברים לנושא הבא שעל סדר היום.